gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu diq en es en en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu
પ્રોજેક્ટ મોનિટરિંગ ગ્રુપ (પીએમજી) ની ભૂમિકા | ભારતના પ્રધાનમંત્રીશ્રી
પ્રોજેક્ટ મોનિટરિંગ ગ્રુપ ની ભૂમિકા
પીએમઓ મોબાઈલ એપ ડાઉનલોડ કરો
પ્રોજેક્ટ મોનિટરિંગ ગ્રુપ (પરિયોજના દેખરેખ ગ્રુપ – પીએમજી)ની સ્થાપના 2013માં કરાઈ હતી, જેની કામગીરી કેબિનટ સચિવાલય હસ્તક નિયત કરવામાં આવી હતી. વિરાટ જાહેર, ખાનગી તેમજ જાહેર-ખાનગી સહયોગ હેઠળના (પીપીપી) પ્રોજેક્ટ્સની સ્થાપના માટેની મંજુરીઓ ઝડપી બનાવવા તેમજ એ પ્રોજેક્ટ્સ સત્વરે કાર્યરત બનાવવામાં ઉદભવતા વિવિધ મુદ્દાઓના નિરાકરણ માટેનું તે એક સંસ્થાકિય વ્યવસ્થાતંત્ર છે. આ પીએમજી હવે, 14.09.2015થી પ્રધાન મંત્રીના કાર્યાલય (પીએમઓ) હસ્તક મુકાયું છે.
પીએમજી દ્વારા ધ્યાન આપવામાં આવતું હોય તેવા પ્રોજેક્ટ્સ મુખ્યત્વે આ ક્ષેત્રોના રહે છેઃ
• નેશનલ હાઈવેઝ અને રેલવેઝ
• નાગરિક ઉડ્ડયન અને શિપિંગ
• પેટ્રોલિયમ અને નેચરલ ગેસ
• રસાયણો અને ખાતરો
• કોલસો, વીજળી અને ખાણ
• સીમેન્ટ, બાંધકામ અને પોલાદ
નિરાકરણ માટે હાથ ધરવાના મુદ્દાઓ/મંજુરીઓના પ્રકારઃ
• પર્યાવરણ, વન અને વન્યજીવનની મંજુરીઓ
• ઈકો સેન્સીટીવ ઝોનની મંજુરીઓ
• વૃક્ષો કાપવાની મંજુરી
• વન વિભાગ દ્વારા કામ કરવાની મંજુરી
• ખાનગી રેલવે સાઈડીંગના નિર્માણ માટેની મંજુરી
• ઔદ્યોગિક પરવાનાની મંજુરી
• પાઈપલાઈન્સ, વીજવહન લાઈન્સના રોડ ક્રોસિંગ
• રાઈટ ઓફ વે મંજુર કરવા
• સરકારી જાહેરનામા/વળતરની ચૂકવણી, ટાઈટલની તબદિલી અને કબજાની સોંપણી જેવા જમીન સંપાદનના મુદ્દાઓ
• દબાણો દૂર કરવા
• રાહત અને પુનઃ સ્થાપન યોજના
• વન અધિકાર ધારા હેઠળનું પ્રમાણપત્ર
• વીજળી અને પાણી પુરવઠા
• રાજ્ય પ્રદૂષણ નિયંત્રણ બોર્ડ પાસેથી સ્થાપના અને સંચાલનની સંમતિ
• સરકારી જમીનની તબદિલી
• કાયદો અને વ્યવસ્થાના પ્રશ્નો
• રાઈટ ઓફ વેની મંજુરી
• સ્વદેશી રોકાણોના કિસ્સામાં રૂ. 1000 કરોડ (અંદાજે 15 કરોડ અમેરિકી ડોલર્સ) ના અપેક્ષિત મૂડીરોકાણ સાથેના અથવા તો એફડીઆઈના કિસ્સામાં રૂ. 500 કરોડ (અંદાજે 7.5 કરોડ અમેરિકી ડોલર્સ)ના અપેક્ષિત મૂડીરોકાણ ધરાવતા પ્રોજેક્ટ્સમાં અવરોધો સર્જાયા હોય અથવા તો સરકારી સત્તાવાળાઓ પાસેથી મંજુરીઓ મેળવવામાં વિલંબની આશંકા હોય ત્યારે આ પ્રોજેક્ટ્સની સ્થાપનાની પ્રક્રિયામાં પ્રાયોજકો નિતિવિષયક દરમિયાનગીરીની આવશ્યકતા સહિતના કોઈપણ મુદ્દા અંગે તેઓ પોતાની રજૂઆત માટે પીએમજીના ઈ-સુવિધા પોર્ટલ (http://esuvidha.gov.in/) ઉપર પોતાનું લોગ ઈન બનાવ્યા પછી આવા કોઈપણ મુદ્દાઓ અપલોડ કરી શકે છે.
• ઉપર દર્શાવ્યા મુજબની મૂડીરોકાણની નાણાંકિય મર્યાદાઓ કરતાં ઓછું અપેક્ષિત મૂડીરોકાણ ધરાવતા પ્રોજેક્ટ્સ પણ પોતાના મુદ્દાઓ પ્રોજેક્ટ્સ જ્યાં આકાર લઈ રહ્યા હોય તે સંબંધિત રાજ્યની રાજ્ય સરકારોના પીએમજી પોર્ટલ્સ ઉપર અપલોડ કરી શકે છે.
• એકવાર રોકાણકાર પોતાના મુદ્દાઓના નિરાકરણ માટે સુગમતા અને સહયોગ માટેની વિગતો અપલોડ કરી દે, એ પછી પીએમજી એ મુદ્દાઓની રજૂઆત સંબંધિત કેન્દ્ર તેમજ રાજ્ય સરકારના સત્તાવાળાઓ સમક્ષ વરિષ્ઠ સ્તરે કરશે.
• મુદ્દાઓના ઝડપી નિરાકરણ માટે સંબંધિત સત્તાવાળાઓ, પ્રાયોજકો અને પીએમજીના અધિકારીઓ વચ્ચે ત્રિપક્ષી બેઠકો યોજાય છે. પીએમજીની આ બેઠકો દરમિયાન લેવામાં આવેલા નિર્ણયોનું ફોલો અપ એ પછીની બેઠકોમાં કરાય છે, પ્રોજેક્ટના પ્રાયોજકોને આખરી નિર્ણયની જાણ કરાય ત્યાં સુધી.
• નિરાકરણની પ્રક્રિયા દરમિયાન પીએમજી દ્વારા સામાન્ય મુદ્દાઓ પણ ઓળખી કાઢવામાં આવે છે અને યોગ્ય નીતિમાં ફેરફારો અથવા તો સુધારણા માટે સરકારી સ્તરે એ મુદ્દાઓની રજૂઆત કરાય છે.
• પીએમજીની તમામ પ્રક્રિયા ઓનલાઈન ઉપલબ્ધ હોય છે, જેનો હેતુ બહેતર કાર્યક્ષમતા પ્રાપ્ત કરવાનો, વધુ ઉચ્ચ સ્તરીય પારદર્શકતાનો અને એ રીતે મંજુરીઓની સમગ્ર પ્રક્રિયા ઝડપી બનાવવા તથા ઈન્વેસ્ટર અને સરકાર વચ્ચે સંવાદનો છે.
એફડીઆઈ મૂડીરોકાણો માટે સહયોગનો હાથ લંબાવવો
ભારતમાં વિદેશી મૂડીરોકાણને ઉત્તેજન આપવા માટે સમર્પિત એજન્સી, ‘ઈન્વેસ્ટ ઈન્ડિયા’ ના સહયોગથી પીએમજી ભારતમાં મોટા પાયે મૂડીરોકાણ કરવાનો ઈરાદો ધરાવતા વિદેશી રોકાણકારોને બહાલીઓ/મંજુરીઓની પ્રાપ્તિમાં સુગમતા દ્વારા તેમજ પ્રોજેક્ટ્સના અમલીકરણ દરમિયાન આવશ્યક સહયોગ આપીને સહાયક બની રહે છે.
બહાલીની પ્રક્રિયાઓ અને મંજુરીઓ ઉપર દેખરેખ
પીએમજી કેન્દ્રીય તેમજ રાજ્ય સ્તરની મંજુરીઓની પ્રક્રિયાના ડિજિટાઈઝેશન ઉપર પણ દેખરેખ રાખે છે, જેમાં સરળીકરણ માટે અને મૂડીરોકાણને પ્રોત્સાહન માટે જરૂરી હોય ત્યાં આવી પ્રક્રિયાઓના રીએન્જિનિયરીંગનો પણ સમાવેશ થાય છે.
વેબસાઈટની મુલાકાત માટે અહી ક્લિક કરો
અધિકારીઓની યાદી (પ્રોજેક્ટ મોનિટરિંગ ગ્રુપ)
માત્ર જળવાયુ કાર્ય ભારત @ સિઓપી21
પર્યાવરણ, વન અને જળવાયું પરિવર્તન મંત્રાલયની પહેલ
પ્રધાનમંત્રી કાર્યાલય દ્વારાસંચાલિત સામગ્રી
રાષ્ટ્રીય સૂચના વિજ્ઞાન કેન્દ્ર દ્વારા વેબસાઈટ ડીઝાઇન, વિકસિત અને આયોજિત